Heildarhagnaður ársins var 2.074 m.kr. og hagnaður á hlut var 2,75 kr. ( 2013 * : 2.337 m.kr. og 3,07 kr. ) Hagnaður fyrir skatta var 2.417 m.kr. ( 2013 * : 2.593 m.kr. ) Bókfærð iðgjöld drógust saman um 1,8% á milli ára Eigin iðgjöld drógust saman um 2,0% á milli ára Eigin tjón hækkuðu um 6,9% á milli ára * Rekstrarkostnaður lækkaði um 2,5% á milli ára Eiginfjárhlutfall í lok árs var 44,9% Eigið fé í lok árs var 13.960 m.kr. * Í árslok breytti félagið um reikningsskilaaðferð við mat á tjónaskuld . Samanburðartölum vegna ársins 2013 hefur verið breytt til samræmis við nýja aðferð Afkoma ársins var í járnum með samsett hlutfall upp á 99% sem er fimmta árið í röð þar sem samsett hlutfall er undir 100% . Iðgjöld drógust saman í heild á milli ára en hins vegar var 29% aukning í erlendum viðskiptum . Afkoma eignatrygginga var slök en stórbruni í Skeifunni og nokkur minni áföll lituðu afkomuna sem er sú versta síðan 2008 . Tjónakostnaður var svipaður því sem áætlað hafið verið en tjónshlutföll hækkuðu almennt nema í sjó - , slysa - , og líftryggingum . Afkoma ökutækjatrygginga versnaði mjög á árinu og ljóst er að aukinn umferðarþungi skilar sér í fjölgun tjóna . Rekstrarkostnaður lækkaði um 2,5% á milli ára en gripið var til aðhaldsaðgerða á miðju ári sem skiluðu sér af fullum þunga á fjórða ársfjórðungi . Samsett hlutfall samstæðu Eigin iðgjöld ársins 2014 námu 11.305 m.kr. sem er 2% lækkun miðað við 2013 og 1,4% lægri en áætlað var . Brotthvarf stórra viðskiptavina í upphafi árs skiptir hér mestu máli en aukning í erlendum viðskiptum vegur upp á móti . Endurtryggingakostnaður lækkar á milli ára þrátt fyrir endurkaup á vernd vegna brunans í Skeifunni . Ljóst er að félagið hefur náð góðum árangri í lækkun þessa kostnaðar . Endurtryggingahlutfall hefur farið lækkandi og var 5,4% á síðasta ári , samanborið við 5,9% á árinu 2013 . Eigin iðgjöld ( m.kr. ) Fjárfestingartekjur TM námu 2.615 m.kr. árið 2014 sem jafngildir um 10,1% ávöxtun fjárfestingaeigna . Að teknu tilliti til verðbólgu var raunávöxtun ársins rúmlega 9% . Fjárfestingatekjur TM hækkuðu um 25% á milli ára og voru þær talsvert yfir áætlun ársins . Afkoma hlutabréfa , jafnt innlendra sem erlendra , vóg þungt í heildarafkomu en ávöxtun innlendra skráðra hlutabréfa TM var yfir 30% sem er umtalsvert hærra en viðmiðunarvísitölur . Afkoma af skuldabréfum var sömuleiðis góð , sér í lagi af ríkisskuldabréfum , en ríkisskuldabréfasafn TM naut góðs af lækkandi verðbólgu og verðbólguvæntingum á árinu , þar sem félagið var hlutfallslega þungt í óverðtryggðum ríkisbréfum . Þá voru stýrivextir lækkaðir um 75 punkta á síðari hluta ársins sem ýtti almennt undir ávöxtun skuldabréfa með fasta vexti . Undanfarin misseri hefur TM fjárfest í ýmsum fasteignatengdum sjóðum og verkefnum og var afkoma þeirra eigna einnig mjög góð á árinu . Eigin tjón hækkuðu um 7% á milli ára en árið 2013 var einstaklega hagstætt í þessu tilliti . Eigið tjónshlutfall hækkaði úr 70,2 % í 76,6% . Hluti endurtryggjenda í tjónakostnaði nam 788 m.kr. árið 2014 en 450 m.kr. árið 2013 og munar þar mestu um brunann í Skeifunni . Rekstrarkostnaður Rekstrarkostnaður félagsins nam 2.873 m.kr. árið 2014 og lækkaði um 2,5% frá árinu 2013 en rekstrarkostnaðurinn var hins vegar nokkuð hærri en áætlað hafði verið og stafar það frávik af meiri viðskiptum erlendis sem hækka umboðslaunakostnað . Rekstarkostnaður samanstendur af launakostnaði , markaðskostnaði , tölvukostnaði , skrifstofu - og stjórnunarkostnaði , kostnaði við rekstur húsnæðis , afskriftum rekstrarfjármuna og öðrum kostnaði . Launa og launatengd gjöld voru á árinu 2014 1.518 m.kr. og var meðalfjöldi starfsmanna á árinu umreiknað í heilsárstörf 129 . Laun , mótframlag í lífeyrissjóð og hlunnindi forstjóra , stjórnar og stjórnenda greinast þannig : Mótframlag í lífeyrissjóð Sigurður Viðarsson , forstjóri Örvar Kærnested , formaður stjórnar Andri Þór Guðmundsson , stjórnarmaður Bjarki Már Baxter , stjórnarmaður Bryndís Hrafnkelsdóttir , stjórnarmaður Kristín Friðgeirsdóttir , stjórnarmaður Elín Jónsdóttir , fyrrverandi formaður stjórnar Eiríkur Elías Þorláksson , fyrrverandi stjórnarmaður Í árslok 2012 á forstjóri félagsins samtals 3.402 þús. hluti í félaginu í gegnum félag í hans eigu . Jafnframt eiga fimm stjórnendur hlut í félaginu , samtals að fjárhæð 2.994 þús . Ógreiddir kaupaukar þann 31.12.2014 eru : Fjármagnsgjöld Fjármagnsgjöld námu 58 m.kr. árið 2014 og lækka á milli ára vegna lægri verðbólgu . Einu vaxtaberandi skuldir samstæðunnar eru lán sem hvíla á íbúðum í eigu hennar . Heildargjöld félagsins námu 11.585 m.kr. árið 2014 sem er 4% hækkun frá árinu 2013 . Tekjuskattur nam 342 m.kr. árið 2014 og er virkt skatthlutfall 14,2% samanborið við 9,9% árið á undan . Hagnaður Hagnaður félagsins eftir skatta nam 2.074 m.kr. árið 2014 en 2.337 m.kr. árið 2013 . Hagnaður fyrir tekjuskatt nam 2.417 m.kr. árið 2014 en var 2.593 m.kr. árið 2013 . Hagnaður fyrir tekjuskatt ( m.kr. ) Tekjuskattur nam 342 m.kr. árið 2014 og er virkt skatthlutfall 14,2% samanborið við 9,9% árið á undan . Hagnaður félagsins eftir skatta nam 2.074 m.kr. árið 2014 en 2.337 m.kr. árið 2013 . Eignatryggingar skiluðu óvenjuslakri afkomu eða 102% samsettu hlutfalli vegna óvenjumikilla bruna - og veðurtjóna ársins . Sjó - , flug - og farmtryggingar skiluðu góðri afkomu á árinu eða 89% samsettu hlutfalli samanborið við 104% samsettu hlutfalli á árinu 2013 . Afkoma ökutækjatrygginga hélt áfram að versna á milli ára en þær vega um 43% af iðgjöldum félagsins og því stærsta greinin . Samsett hlutfall ársins 2014 var 111% . Ábyrgðartryggingar voru í járnum á árinu og skiluðu 99% samsettu hlutfalli sem er mun verri afkoma en á árinu á undan . Greinaflokkurinn vegur hins vegar ekki mikið í iðgjaldatekjum eða um 5% . Afkoma af slysatryggingum var góð og skilaði 82% samsettu hlutfalli . Líftryggingarekstur samstæðunnar er í sérstöku félagi , Líftryggingamiðstöðinni hf . Afkoman undanfarin ár hefur verið mjög góð en samsett hlutfall ársins var 43% sem er veruleg lækkun frá árinu áður . Í heild eykst samsett hlutfall um tæp 7 prósentustig á milli ára en helst samt fimmta árið í röð undir 100% . Samsett hlutfall greinaflokka Efnahagur TM hefur verið mjög traustur um árabil með háu eiginfjárhlutfalli . Aðlagað gjaldþol er eigið fé að frádregnum ; tillögu um arðgreiðslu , óefnislegum eignum og eignarhlut minnihluta . Aðlagað gjaldþol TM nam 9.741 m.kr. í árslok 2014 en lágmarksfjárhæð aðlagaðs gjaldþols nam 2.666 m.kr. á sama tíma . Aðlagað gjaldþol var því 3,7 sinnum lágmarkið eða sem svarar 147% af gjaldþolskröfu samkvæmt Solvency II sem var 6.612 m.kr . Í efnahagsreikningi TM er fjárfestingaeignum skipt í fjárfestingafasteignir , bundin innlán , útlán , verðbréf , og handbært fé . Í árslok 2014 nam fjárfestingasafn TM 26.521 m.kr. og jókst það um 222 m.kr. á árinu . Fjárfestingasafnið vegur 85% af heildareignum félagsins sem námu 31.078 m.kr . Fjárfestingafasteignir er nýr eignaflokkur en um er að ræða íbúðir í eigu félagsins sem flestar eru í útleigu en voru áður flokkaðar sem eignir til sölu . Eign TM í verðbréfum nam 21.725 m.kr. í árslok 2014 en til samanburðar nam verðbréfaeign félagsins 18.517 m.kr. í árslok 2013 . Helsta breytingin á verðbréfasafninu árið 2014 var í hlutabréfaeign sem hækkaði um 1.657 m.kr. á milli ára . Handbært fé og bundin innlán námu 1.288 m.kr. í árslok 2014 sem jafngildir 5% af fjárfestingasafninu . Útlán félagsins námu 2.497 m.kr. í árslok 2014 . Á undanförnum þremur árum hafa afborganir útistandandi lána numið hærri fjárhæðum en ný útlán og því hefur lánasafn félagsins dregist saman milli ára . Rekstrarfjármunir félagsins námu 432 m.kr. í árslok 2014 og skiptast í skrifstofuáhöld , tölvubúnað , bifreiðar og að litlu leyti fasteignir . Húsnæði sem TM notar í starfsemi sinni er að mestu leyti tekið að leigu , þar með taldar höfuðstöðvar félagsins að Síðumúla 24 . Óefnislegar eignir námu 218 m.kr. í árslok 2014 og voru annars vegar viðskiptavild að fjárhæð 100 m.kr. vegna kaupa á minnihluta í Líftryggingamiðstöðinni hf. og hins vegar eignfærður hugbúnaður að fjárhæð 118 m.kr . Hlutur endurtryggjenda í vátryggingaskuld er færður sem endurtryggingaeignir en þær námu 481 m.kr. í árslok 2014 . Kröfur á endurtryggjendur vegna uppgerðra mála eru færðar með viðskiptakröfum . Viðskiptakröfur námu 3.306 m.kr. í árslok 2014 . Hlutfall viðskiptakrafna í árslok af iðgjöldum ársins er 28% og hækkar nokkuð á milli ára . Fjárfestingaeignir TM námu 26.521 m.kr. í lok árs 2014 , og skiptast þær niður í eftirfarandi eignaflokka skv. fjárfestingastefnu TM : TM leggur áherslu á seljanleika í eignasafni sínu og stýrir líftíma eigna í takti við líftíma skuldbindinga sinna . Handbært fé , lausafjársjóðir og ríkisskuldabréf nema um 71% af eigin tjónaskuld félagsins sem gerir efnahagsreikning félagsins mjög sveigjanlegan og er félagið því afar vel í stakk búið til að mæta tjónaskuldbindingum sínum . Á árinu voru gerðar umfangsmiklar breytingar á fjárfestingastefnu félagsins sem miðuðu að því að bæta eigna - og áhættustýringu TM , m.a. með auknu gagnsæi , auðveldara mati á árangri og með því að skilgreina frekar hagsmuni vátryggingataka félagsins . Stærstu einstöku breytingarnar sneru að uppskiptingu eignasafnsins í eignir á móti tjónaskuld annars vegar og eignir á móti eigin fé hinsvegar , auk breytinga á eignaflokkaskiptingu safnsins . Uppskipting á eignasafni TM í eignir á móti tjónaskuld og eignir á móti eigin fé gerir það að verkum að áhættusnið eignasafnsins er breytilegt og þróast í takt við fjárhagslegan styrk félagsins og eigið fé hverju sinni . Eignir á móti tjónaskuld samanstanda af handbæru fé , ríkiskuldabréfum , sveitarfélagaskuldabréfum og traustum eignatryggðum skuldabréfum , s.s. sértryggðum skuldabréfum . Eignir á móti eigin fé eru áhættumeiri eignir , s.s hlutabréf og sérhæfðar fjárfestingar . Þessi skipting gerir það að verkum að félagið þarf að draga úr markaðsáhættu í eignasafni sínu ef gjaldþol fer lækkandi , s.s. vegna arðgreiðslu eða endurkaupa á eigin bréfum . Eignir á móti tjónaskuld Eignir á móti eigin fé Breytingar á eignaflokkaskiptingu miðuðu að því að laga fjárfestingastefnu félagsins að fjölþættara landslagi á fjármagnsmörkuðum og auka dreifingu í eignasafninu . Eignatryggð skuldabréf eru nú orðin þýðingarmikill eignaflokkur í eignasafni TM á sama tíma og dregið hefur verið úr áherslu á handbært fé , ríkisskuldabréf og önnur skuldabréf . Þá var felldur út eignaflokkurinn „ Vaxtafrystar eignir “ sem endurspeglar þá staðreynd að úrvinnslueignir frá efnhagshruninu árið 2008 hafa nú ekki lengur íþyngjandi áhrif á ávöxtun eignasafnins . Með nýfjárfestingum , arðgreiðslum og endurkaupum á eigin fé á árinu hefur handbært fé félagsins dregist talsvert saman á milli ára og eignasafnið því nú nær markmiðum fjárfestingastefnu en áður . Lækkandi hlutfall handbærs fjár eykur ávöxtun en á sama tíma er dregið úr mótaðilaáhættu á innlent bankakerfi . Eignaflokkur 31.12.2014 Eignaflokkur 31.12.2013 Eigið fé og skuldir Í heild nam vátryggingaskuld TM 14.847 m.kr. í árslok 2014 . Í kjölfar þess að ákveðið var að meta tjónaskuld félagsins í samræmi við matsreglur Solvency II tilskipunar Evrópusambandsins breytti félagið um reikningsskilaaðferð . Við þessa breytingu færast 323 m.kr. yfir í rekstur til lækkunar á tjónum ársins 2013 og 1.567 m.kr. úr tjónaskuld þann 1.1.2013 yfir á eigið fé eða samtals 1.890 m.kr . Skuldir vegna fjárfestingafasteigna námu 862 m.kr. í árslok 2014 . Lánin eru öll frá Íbúðalánasjóði og eru þetta einu vaxtaberandi skuldir samstæðunnar . Viðskiptaskuldir og aðrar skuldir námu 1.409 m.kr. í árslok 2014 en auk viðskiptaskulda er um að ræða skammtímaskuldir og áfallin gjöld , skuldir vegna endurtryggingastarfsemi og ógreiddan tekjuskatt . Viðskiptaskuldir og aðrar skuldir lækkuðu óverulega á árinu 2014 . Eigið fé nam 13.960 m.kr. í árslok 2014 .